Anna Henrietta Bergendahl (s. 11. joulukuuta 1991 Tukholma, Ruotsi) on ruotsalainen laulaja. Hän syntyi Tukholmassa ja kasvoi Nyköpingissä, ja otti osaa ruotsalaiseen tv-ohjelmaan "Super Troupers" vuonna 2004 ja neljä vuotta myöhemmin "Idoliin", jossa hän sijoittui viidenneksi. Bergendahlin esikoisalbumi "Yours Sincerely" julkaistiin vuonna 2010. Voitettuaan vuoden 2010 Melodifestivalen-kilpailun, hän edusti Ruotsia Eurovision laulukilpailussa Oslossa, muttei päässyt finaaliin.